### Resume

Som led i Byrådets tilsyn med [adresse] indstilles det, at Økonomiudvalget anbefaler Byrådet at vedtage forslag til ny ejerstrategi for Vejle Erhvervshavn (bilag 1). Det indstilles endvidere og under forudsætning af Byrådets endelige vedtagelse af ejerstrategien, at Økonomiudvalget igangsætter dels en proces for tilvejebringelse af et ændret kommuneplangrundlag, og dels igangsætter en proces for opkøb af arealer på Nordkajen, som nærmere beskrevet i sag og bilag 1.

### Sagsfremstilling

Baggrund og proces frem til i dag

Byrådet vedtog den 21. november 2018 en ejerstrategi for Vejle Erhvervshavn som grundlag for Byrådets tilsyn med [adresse] drift og udvikling. Det blev endvidere vedtaget, at ejerstrategien skal revurderes i det første år af en ny byrådsperiode.

Formålet med ejerstrategien er at varetage kommunens interesse som ejer af havnen. Interessen vedrører fastholdelse og udvikling af økonomiske værdier samt sammenhæng mellem erhvervshavnens udvikling og funktioner og Byrådets overordnede strategier for kommunens udvikling, herunder kommune- og lokalplaner, erhvervsudvikling samt miljø- og klimapolitik.

Med baggrund heri drøftede Økonomiudvalget et første udkast til en ny ejerstrategi den 14. november 2022 med efterfølgende drøftelse af udkastet på [adresse] møde den 17. november. Bemærkninger fra de to møder er herefter udmøntet i det forslag, der siden blev fremsendt til henholdsvis Økonomiudvalget, Teknisk Udvalg og Havnebestyrelsen forud for fællesmødet mellem udvalgene og bestyrelsen den 5. december 2022.

Med denne sag fremsættes til vedtagelse et endeligt forslag til en ny ejerstrategi, der tager hensyn til de eksisterende ønsker for en fremtidig udvikling af dels Vejle Erhvervshavn og Vejle by.

Erhvervshavnens fortsatte udvikling

Det er beskrevet i vedlagte forslag til ejerstrategi (bilag 1), at udviklingen af [adresse] skal drøftes i en løbende proces i henholdsvis Havnebestyrelsen og Økonomiudvalget, herunder med fokus på:

1. Erhvervshavnens infrastrukturelle udvikling med principper for arealoptimering og opgraderede faciliteter på [adresse] (eksempelvis igangværende proces for øget kapacitet ved eksisterende indspulingsbassin, én trafikal indgang for vej og bane og forlænget jernbanespor med mere) samt undersøgelse af muligheden for etablering af et nyt areal som ”Perspektivområde”.

2. Erhvervshavnens målsætning for fastholdelse og tiltrækning af virksomheder, etablering af klyngemiljøer og højere værdikæder samt strategi for grøn omstilling.

Havnebestyrelsen har på møde den 17. november 2022 besluttet at igangsætte arbejdet med en ny strategi for Vejle Erhvervshavn til forventet vedtagelse medio 2023. Strategien vil blandt andet have fokus på optimering af havnens drift på [adresse], herunder arealoptimering, fokusering på at tiltrække nye aktiviteter og højere værdikæder samt udbygge og optimere samspil mellem forskellige transportformer - skib, jernbane og vejtransport.

Omdannelsen af Nordkajen til byformål

Byrådets beslutning om at omdanne Nordkajen til byformål er beskrevet i den nuværende ejerstrategi for Vejle Erhvervshavn (bilag 2), den gældende kommuneplan og i Byrådets konstitueringsaftale fra november 2021.

Arealerne på Nordkajen ejes i dag af [adresse] og er udlejet til flere virksomheder på vilkår om uopsigelighed frem til årene 2026-2031.

Forslaget til ejerstrategi (bilag 1) beskriver den nærmere proces for havneomdannelsen inden for den ønskede overordnede tidsramme frem til 2031.

Forslaget til ejerstrategi beskriver endvidere, hvordan omdannelsen af Nordkajen til byformål forudsætter tilvejebringelse af et ændret kommune- og lokalplangrundlag, gennem en planproces.

Det foreslås således, at et fornyet kommuneplangrundlag vil blive tilvejebragt i forbindelse med vedtagelsen af en kommuneplan for 2025 – 2037, eller ved evt. udarbejdelse af et kommuneplantillæg før 2025. Herved sikres en fortsat langsigtet og helhedsorienteret udvikling af [adresse] arealer, hvor Emily Christensen udlægges som område med havnerelaterede aktiviteter.

Vejle Kommune vil parallelt hermed igangsætte proces for kommende byomdannelse af Nordkajen samt udarbejdelse af lokalplan.

Køb af havnens arealer

Nordkajens arealer samt eventuelt herpå eksisterende bygninger skal overdrages af [adresse] til Vejle Kommune senest i 2031.

Processen for køb af jord og eventuelle bygninger påbegyndes snarest i samarbejde mellem Vejle Kommune og [adresse] og i dialog med de nuværende areallejere på Nordkajen.

### Sagens videre forløb

Sagen skal behandles i Byrådet

### Historik

Kommunaldirektøren indstiller, 30. januar 2023, pkt. 20:

|  |
| --- |
| at Økonomiudvalget anbefaler Byrådet at vedtage forslag til en ny ejerstrategi for Vejle Erhvervshavn 2023 (bilag 1), og |
| at Økonomiudvalget igangsætter proces for tilvejebringelse af et ændret kommuneplangrundlag, og |
| at Økonomiudvalget igangsætter proces for køb af havnens arealer i henhold til ejerstrategien. |

Beslutningen fra Økonomiudvalget, 30. januar 2023, pkt. 20:

Anbefales, idet Økonomiudvalget ønsker følgende dot tilføjet i forslaget til ejerstrategi for vejle Erhvervshavn 2023, i punkt 2 - Målsætning og principper for havnens drift: ” VE arbejder løbende med at finde alternative løsninger til klapning”.

### Beslutning

Byrådet godkendte Økonomiudvalgets indstilling.

Fraværende: Esben Olesen. I stedet mødte Timmy Rasmussen.

### AabenBeslutning